Magia

Magia on Agapeiassa yleistä, sillä kaikkien sielut tuottavat sitä. Se on osa sitä elämänkipinää, mika kaikilla on sisällään. Magia tuottaa lisää magiaa elävässä ruumiissa, joten se on kuin pohjaton kaivo. Magian perussääntöihin kuuluu ikuiset kaksi rajoitusta; se ei pysty herättämään kuolleita, tai luomaan todellista rakkautta.

Kaikki agapeialaiset pystyvät harjoittelemaan magiankäyttöä, mutta vain varakkaimmilla on tarpeeksi aikaa opetella hallitsemaan sitä kunnolla. Magiaa ilmenee useissa erilaisissa muodoissa, joista yleisin on ehdottomasti luonnonmagia. Sadot ovat nopeammin valmiita, eikä satoihin vuosiin ole ollut nälänhätää. Säämagia on hankalampaa, joten sen taitajia pidetään korkeassa arvossa, nimenomaan maanviljelyn kannalta. Tulimagiaa ei harjoita melkein kukaan, sillä se on eräs magian muoto, joka ajaa käyttäjänsä mielenvikaisuuteen.

Oraakkeleiden magia on erilaista. Se on ylivoimainen, ja muu magia ei pysty elämään Oraakkelissa. Oraakkeleiden pääasiallinen maaginen kyky on Näkö. He näkevät välähdyksiä tulevaisuudesta, näkyjä jotka käyvät toteen. Keskittymällä Oraakkelit pystyvät myös näkemään tietyn henkilön tulevaisuuden, minkä takia he ovat olleet Hallitsijan Valinnassa suuressa osassa aina Maailmansaarien Yhdistämisestä asti.